નવી દિલ્હી– ભારતની દિગ્ગજ કંપની અદાણીની ઓસ્ટ્રેલિયામાં 16.5 અરબ ડોલરની કારમાઈક્લ કોલસા ખાણ પરિયોજના વિરૂદ્ધ ઓસ્ટ્રેલિયામાં અલગઅલગ વિસ્તારમાં હજારો લોકોએ પ્રદર્શન કર્યું હતું. પર્યાવરણના મુદ્દાના કારણે પરિયોજનામાં પહેલાથી જ ઘણા વર્ષોનો વિલંબ થઈ ચૂક્યો છે. પ્રાપ્ત માહિતી અનુસાર અદાણીની આ પરિયોજના વિરૂદ્ધ સિડની, બ્રિસબેન, મેલબર્ન અને ઉત્તરી ક્વીંસલેન્ડના ગોલ્ડ કોર્ટ અને પોર્ટ ડગલસમાં હજારો લોકો રોડ પર ઉતરી આવ્યા હતા અને રેલી કાઢી વિરોધ પણ કર્યો હતો. પ્રાપ્ત માહિતી અનુસાર સિડનીમાં સાઈમન ફોસ્ટરિંગે જણાવ્યું હતુ કે જો આ પરિયોજના આગળ વધશે તો આપણું ભવિષ્ય અંધકારમાં ધકેલાશે.